《达摩渡芦图》
宋代·刘克庄

长啸生风白浪起，高桅千尺如折棰。
佛狸百万不敢渡，师跣双髐踏一苇。
视鲁叟桴差简捷，比博望槎尤俶诡。
岂小儿女狡狯然，亦大神通游戏尔。
老胡西来纷文字，遍东西旦撒种子。
塔藏共礼熊耳骨，壁观谁得少林髓。
吾闻至人未尝死，岁晚翩翩携只履。
学人其如初祖何，应身已度葱岭矣。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。